als_Latn dik_Latn sag_Latn
Hapi i parë:
Përdor hije të ndritshme nga skaji i qepallave deri te vetullat. Përdore gishtin apo brushën për vënien e kësaj hijeje.
Hapi i dytë:
Vendose hijen nga qepallat lart, në tërë kapakun e syve, por jo edhe në pjesën kah vetullat. Pas kësaj, me gisht preke këtë hije të errët dhe pjesën kah vetullat. Këtë duhet ta bësh tepër ngadalë, që më shumë të duket si e lyer, sesa në shtresë të trashë.
Hapi i tretë:
Tani mund të përdorësh shkopin e pastër për pastrim të veshëve. Me anë të këtij shkopi vendos pak hije të errët në pjesën e epërme të syve, pra nga kapaku në linjën nën sy, nën qepallat e poshtme.
Hapi i katërt:
Vendose lapsin e syve. Nëse dëshiron të kesh një pamje më dramatike, përdore lapsin edhe në vijën e epërme, sikur në vijën e poshtme të qepallave. Për një pamje më pak dramatike, këtë bëje vetëm me linjën e epërme të qepallave.
Hapi i pestë:
Pas kësaj vendose edhe maskarën. Nëse je e zonja në vendosjen e qepallave artificiale, mundesh ta provosh edhe këtë, për një pamje edhe më dramatike.
Nëse dëshiron që sytë e tu të duken më të mëdhenj dhe më të hapur, nga ana e brendshme e syve (deri te hunda) shto pak hije të bardhë dhe lyeje. Të njëjtën gjë mund ta bësh edhe nga ana e jashtme e syve, kah vetullat – efekti është i njëjtë. Nëse ke “smokey eyes”, buzët le të jenë pa grim, apo përdor vetëm hije të tejdukshme, meqë ky është kombinimi më i mirë. Maskara le të jetë e errët – e zezë, ngjyrë kafe, e kaltër e errët apo ngjyrë vjollcë e errët, e cila është ideale për vajzat me sy të gjelbër. Disa nga kombinimet e mira për “smokey eyes” janë – e arta me ngjyrën vjollcë të errët, ngjyra e shampanjës me të kaltrën e mbyllët, apo ngjyra e pjeshkës me të gjelbërtën.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn